《壬寅春正四日晋郡小憩道中古庵信笔书此 其一》
清代·何士循

平野丽晴晖，春风扇和淑。冈峦界昼明，山树杂红绿。

遥闻村鼓喧，近视儿衣簇。新年幸无事，对之悦心目。

篮舆此暂停，庵小堪容足。移几置诗编，对佛脱官服。

拭面瀹山茶，小坐忘尘俗。

作者简介：何士循，字勉之，息县人。光绪庚寅进士，官乐清知县。有《𧪩庐诗钞》。